Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 176

2. A vizsga tartalma A vizsgafeladatot az intézmény úgy határozza meg, hogy a megoldásból mérhető legyen a tanuló tárgytervező, tárgyalkotó képessége, tárgy- és környezetkultúra iránti elkötelezettsége. A tárgytervező feladat tükrözze a tanuló funkciónak, gondolati tartalomnak megfelelő formatervező készségét, a makett- és papírtárgykészítés anyagairól, sík- és téralakítási módjairól, felületdíszítési módozatairól, műfaji sajátosságairól, esztétikai törvényszerűségeiről megszerzett ismereteit. A tárgyalkotó feladat megoldása mutassa be a tanuló műhelygyakorlat során megszerzett technikai jártasságát, szakmai tudását, művészi igényességét. 2.1. A makett- és papírtárgykészítő műhelygyakorlat gyakorlati vizsga két részből tevődik össze: A) Rajzi, tervezési dokumentációval, szakmai indoklással együtt benyújtott kész makett, papírtárgy vagy tárgycsoport. A benyújtott – tanári irányítással tervezett és kivitelezett – színes rajzi, tervezési munka alapján (vázlat-, szerkezet-, nézet-, műszaki rajzi dokumentáció), szabadon választott díszítési és összeállítási technikával készített vizsgamunka lehet: – csomagolóanyag, csomagolási eszköz (tasak, zsák, doboz…), – használati tárgy, – épületmakett, tárgymodell, – könyv, mappa, – térkonstrukció, – relief vagy szobor. A vizsgamunkát a továbbképző utolsó évfolyamának szorgalmi ideje alatt, a második félévben kell elkészíteni, és a művészeti alapvizsga napját megelőzően tíz nappal kell a tanulónak leadnia a vizsgát szervező intézménynek. B) A záróvizsga helyszínén, ideje alatt önállóan elkészített makett- vagy papírtárgy. A vizsgatárgy az intézmény által meghatározott funkcióval rendelkező, a tanuló által készített terv alapján tetszőleges technikával (festett, nyomtatott, batikolt anyagból, agyagtársítással…) alakított és (a funkciónak megfelelően kép és szöveg alkalmazásával…) díszített alkotás (egyedi mappa, névjegykártya…). 2.2. A makett- és papírtárgykészítő műhelygyakorlat szóbeli vizsga tartalma: – a makett- és papírtárgykészítés anyagai, az anyagok tulajdonságai, – a papírkészítés folyamata, – a papírművészet, területei, műfajai, – a könyv, a betűírás története, – a papírművészet technológiái, eszközei, – a tervezés ergonómiai szempontjai, – az alkotói folyamat fázisai, – díszítési módok, anyagtársítási lehetőségek, – a papír tárolásának, konzerválásának, restaurálásának anyagai, eszközei, műveletei, – a makett- és papírtárgykészítés egészség- és környezetvédelmi alapismeretei. 2006/62/II. szám

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes